CELEX: 32013D0731
Language: hu
Date: 2013-12-09 00:00:00
Title: 2013/731/EU: A Bizottság határozata ( 2013. december 9. ) az ipari kibocsátásokról szóló 2010/75/EU irányelv 32. cikkében említett átmeneti nemzeti terv Írország általi elfogadásáról szóló értesítésről (az értesítés a C(2013) 8638. számú dokumentummal történt)

11.12.2013   
            
            
               HU
            
            
               Az Európai Unió Hivatalos Lapja
            
            
               L 332/31
            
         A BIZOTTSÁG HATÁROZATA
   (2013. december 9.)
   az ipari kibocsátásokról szóló 2010/75/EU irányelv 32. cikkében említett átmeneti nemzeti terv Írország általi elfogadásáról szóló értesítésről
   (az értesítés a C(2013) 8638. számú dokumentummal történt)
   (Csak az angol nyelvű szöveg hiteles)
   (2013/731/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ipari kibocsátásokról (a környezetszennyezés integrált megelőzése és csökkentése) szóló, 2010. november 24-i 2010/75/EU európai parlamenti és tanácsi irányelvre (1) és különösen annak 32. cikke (5) bekezdésének második albekezdésére,
   mivel:
   
               (1)
            
            
               A 2010/75/EU irányelv 32. cikke (5) bekezdésének első albekezdésével összhangban Írország 2012. december 31-én eljuttatta a Bizottsághoz átmeneti nemzeti tervét (2).
            
         
               (2)
            
            
               Az átmeneti nemzeti terv hiánytalanságának értékelése során a Bizottság eltéréseket fedezett fel az átmeneti nemzeti tervben szereplő létesítmények és a 2001/80/EK európai parlamenti és tanácsi irányelv (3) alapján Írország által bejelentett kibocsátási leltárban szereplő tüzelőberendezések listája között, továbbá egy létesítmény kapcsán hiányoztak adatok, ami megnehezítette a terv adatainak értékelését.
            
         
               (3)
            
            
               2013. június 3-i levelében (4) a Bizottság felvilágosítást kért az ír hatóságoktól az átmeneti nemzeti tervben szereplő lista és a 2001/80/EK irányelv szerinti leltár közötti különbségek, valamint egy tüzelőberendezés kapcsán.
            
         
               (4)
            
            
               Írország hatóságai 2013. július 10-én kelt levelükben szolgáltak kiegészítő információkkal, többek között beszámoltak egy tüzelőberendezésnek a nemzeti terv alóli kivonásáról (5).
            
         
               (5)
            
            
               Az átmeneti nemzeti terv és a benyújtott kiegészítő információk értékelését követően a Bizottság 2013. szeptember 4-én újabb levelet küldött (6), amelyben több létesítmény első engedélyének keltéről, valamint az ipari kibocsátásokról szóló irányelv 29. cikkében szereplő összesítési szabályok helyes alkalmazásáról kért felvilágosítást. A Bizottság egyúttal azt is kérte, hogy tekintsék át a vegyes tüzelésű tüzelőberendezéseknek az átmeneti nemzeti terv kibocsátási határértékeihez való hozzájárulásának számítását.
            
         
               (6)
            
            
               Az ír hatóságok 2013. szeptember 23-án e-mailben válaszoltak (7), megadva a kért kiegészítő információkat és felvilágosítást a 2012/115/EU bizottsági végrehajtási határozattal (8) összhangban.
            
         
               (7)
            
            
               A Bizottság végül értékelte az átmeneti nemzet tervet a 2010/75/EU irányelv 32. cikke (1), (3) és (4) bekezdésének, valamint a 2012/115/EU végrehajtási határozat előírásainak megfelelően.
            
         
               (8)
            
            
               A Bizottság megvizsgálta különösen az adatok koherenciáját és helytállóságát, valamint az átmeneti nemzeti terv hatálya alá tartozó minden egyes tüzelőberendezés esetében a tervben szereplő kibocsátási határértékekhez való hozzájárulás meghatározását megalapozó feltételezéseket és számításokat, és elemezte, hogy a terv tartalmazza-e a kitűzött célokat és hozzájuk tartozó célértékeket, a célok teljesítéséhez szükséges intézkedéseket és azok ütemezését, valamint a jövőbeni megfelelés ellenőrzését szolgáló mechanizmust.
            
         
               (9)
            
            
               A benyújtott kiegészítő információk alapján a Bizottság azt is megállapította, hogy a 2016. és 2019. évre vonatkozó kibocsátási határértékeket a megfelelő adatok és képletek segítségével számították ki, és a számítások helytállóak. Írország elegendő információt szolgáltatott a kibocsátási határértékek betartását szolgáló intézkedésekről, a monitoringról és az átmeneti nemzeti terv végrehajtására vonatkozó jelentéstételről.
            
         
               (10)
            
            
               A Bizottság meggyőződött arról, hogy Írország hatóságai figyelembe vették a 2010/75/EU irányelv 32. cikkének (1), (3) és (4) bekezdésében, valamint a 2012/115/EU végrehajtási határozatban foglalt rendelkezéseket.
            
         
               (11)
            
            
               Az átmeneti nemzeti terv végrehajtása nem érintheti az egyéb alkalmazandó nemzeti vagy uniós jogi aktusok végrehajtását. Írországnak különösen arról kell gondoskodnia, hogy a terv hatálya alá tartozó tüzelőberendezések egyéni engedélyeihez kapcsolódó feltételek úgy kerüljenek megállapításra, hogy ne kerülhessen veszélybe egyebek mellett a 2010/75/EU irányelv, a 2008/50/EK európai parlamenti és tanácsi irányelv (9), valamint a 2001/81/EK európai parlamenti és tanácsi irányelv (10) követelményeinek való megfelelés.
            
         
               (12)
            
            
               A 2010/75/EU irányelv 32. cikkének (6) bekezdése értelmében Írországnak tájékoztatnia kell a Bizottságot az átmeneti nemzeti terven végrehajtott bármely későbbi módosításról. A Bizottságnak értékelnie kell, hogy a módosítás megfelel-e a 2010/75/EU irányelv 32. cikkének (1), (3) és (4) bekezdésében, valamint a 2012/115/EU végrehajtási határozatban foglalt rendelkezéseknek,
            
         ELFOGADTA EZT A HATÁROZATOT:
   1. cikk
   (1)   A 2010/75/EU irányelv 32. cikkének (5) bekezdésével összhangban a Bizottsághoz 2012. december 31-én Írország által benyújtott, majd a 2013. július 10-én és szeptember 23-án küldött kiegészítő információknak megfelelően módosított átmeneti nemzeti terv (11) kapcsán a Bizottság a 2010/75/EU irányelv 32. cikkének (1), (3) és (4) bekezdése, valamint a 2012/115/EU végrehajtási határozat alapján nem emel kifogást.
   (2)   Az átmeneti nemzeti terv hatálya alá tartozó tüzelőberendezések jegyzéke, az érintett szennyező anyagok és a kapcsolódó kibocsátási határértékek e határozat mellékletében szerepelnek.
   (3)   Az átmeneti nemzeti tervnek az ír hatóságok általi végrehajtása nem mentesíti Írországot a terv hatálya alá tartozó egyes tüzelőberendezések kibocsátásai tekintetében a 2010/75/EU irányelv előírásainak betartása alól, sem az uniós környezetvédelmi jog más rendelkezéseinek hatálya alól.
   2. cikk
   A Bizottság értékelni fogja, hogy az átmeneti nemzeti terv esetleges jövőbeni módosításai, amelyeket Írország köteles bejelenteni, megfelelnek-e a 2010/75/EU irányelv 32. cikkének (1), (3) és (4) bekezdésében, valamint a 2012/115/EU végrehajtási határozatban foglalt rendelkezéseknek.
   3. cikk
   Ennek a határozatnak Írország a címzettje.
   
      Kelt Brüsszelben, 2013. december 9-én.
      
         
            a Bizottság részéről
         
         Janez POTOČNIK
         
            a Bizottság tagja
         
      
   
   
      (1)  HL L 334., 2010.12.17., 17. o.
   
      (2)  Írország 2012. december 31-én kelt értesítését 2012. december 31-én adták postára, és a Bizottság Ares(2012) 10636 számon iktatta.
   
      (3)  Az Európai Parlament és a Tanács 2001. október 23-i 2001/80/EK irányelve a nagy tüzelőberendezésekből származó egyes szennyező anyagok levegőbe történő kibocsátásának korlátozásáról, HL L 309., 2001.11.27., 1. o.
   
      (4)  Ares(2013) 1636798.
   
      (5)  Ares(2013) 2640846.
   
      (6)  Ares(2013) 2991162.
   
      (7)  Ares(2013) 3103789.
   
      (8)  A Bizottság 2012. február 10-i 2012/115/EU végrehajtási határozata az ipari kibocsátásokról szóló 2010/75/EU európai parlamenti és tanácsi irányelvben említett átmeneti nemzeti tervekre vonatkozó szabályok meghatározásáról, HL L 52., 2012.2.24., 12. o.
   
      (9)  Az Európai Parlament és a Tanács 2008. május 21-i 2008/50/EK irányelve a környezeti levegő minőségéről és a Tisztább levegőt Európának elnevezésű programról, HL L 152., 2008.6.11., 1. o.
   
      (10)  Az Európai Parlament és a Tanács 2001. október 23-i 2001/81/EK irányelve az egyes légköri szennyezők nemzeti kibocsátási határértékeiről, HL L 309., 2001.11.27., 22. o.
   
      (11)  Az átmeneti nemzeti terv egységes szerkezetbe foglalt változatát a Bizottság 2013. november 26-án Ares(2013) 3571076 számon iktatta.
   
      MELLÉKLET
      
         Az átmeneti nemzeti tervben szereplő létesítmények jegyzéke
      
      
                  Szám
               
               
                  Az átmeneti nemzeti tervben szereplő létesítmény neve
               
               
                  Teljes névleges bemenő hőteljesítmény 2010.12.31-én (MW)
               
               
                  Az átmeneti nemzeti terv hatálya alá tartozó szennyező anyag
               
            
                  SO2
                  
               
               
                  NOx
                  
               
               
                  Por
               
            
                  1
               
               
                  P0605-MP1/2
                  Moneypoint Generating Station 1. és 2. blokk
               
               
                  1 540
               
               
                  √
               
               
                  √
               
               
                  √
               
            
                  2
               
               
                  P0605-MP3
                  Moneypoint Generating Station 3.blokk
               
               
                  770
               
               
                  √
               
               
                  √
               
               
                  √
               
            
                  3
               
               
                  P0561-AD1
                  Aghada Generating Station 1. blokk
               
               
                  670
               
               
                  √
               
               
                  √
               
               
                  √
               
            
                  4
               
               
                  P0561-AT1
                  Aghada Generating Station CT11. turbina
               
               
                  283
               
               
                  —
               
               
                  √
               
               
                  —
               
            
                  5
               
               
                  P0561-AT2
                  Aghada Generating Station CT12. turbina
               
               
                  283
               
               
                  —
               
               
                  √
               
               
                  —
               
            
                  6
               
               
                  P0561-AT4
                  Aghada Generating Station CT14. turbina
               
               
                  283
               
               
                  —
               
               
                  √
               
               
                  —
               
            
                  7
               
               
                  P0578-MR1
                  Marina Generating Station CT. blokk
               
               
                  277
               
               
                  —
               
               
                  √
               
               
                  —
               
            
                  8
               
               
                  P0606-GR1/2
                  Great Island Generating Station 1. és 2. blokk
               
               
                  346
               
               
                  √
               
               
                  √
               
               
                  √
               
            
                  9
               
               
                  P0606-GR3
                  Great Island Generating Station 3. blokk
               
               
                  303
               
               
                  √
               
               
                  √
               
               
                  √
               
            
                  10
               
               
                  P0607-TB1/2
                  Tarbert Generating Station 1. és 2. blokk
               
               
                  340
               
               
                  √
               
               
                  √
               
               
                  √
               
            
                  11
               
               
                  P0607-TB3/4
                  Tarbert Generating Station 3. és 4. blokk
               
               
                  1 232
               
               
                  √
               
               
                  √
               
               
                  √
               
            
                  12
               
               
                  P0482-EP1
                  Edenderry Power Limited
               
               
                  299
               
               
                  √
               
               
                  √
               
               
                  √
               
            
         
      
         Kibocsátási határértékek (tonna)
      
      
                   
               
               
                  2016
               
               
                  2017
               
               
                  2018
               
               
                  2019
               
               
                  2020.1.1–6.30.
               
            
                  SO2
                  
               
               
                  15 202
               
               
                  12 076
               
               
                  8 950
               
               
                  5 824
               
               
                  2 912
               
            
                  NOx
                  
               
               
                  8 811
               
               
                  7 853
               
               
                  6 896
               
               
                  5 938
               
               
                  2 969
               
            
                  Por
               
               
                  1 514
               
               
                  1 196
               
               
                  878
               
               
                  560
               
               
                  280